title: "Europ\u00e4isch Unjoon"
text: "J\u00fc Europ\u00e4isch Unjoon unti EU (de. Europ\u00e4ische Union), internasjon\u00e5\u00e5l m\u00e5\u00e5sttid EU, as en internasjon\u00e5\u00e5l organisasjoon, j\u00fc bestoont \u00fct europ\u00e4ische stoote. J\u00fc originool unjoon as 1992 gr\u00fcnl\u00e4id eefter di fertr\u00e5ch foon Maastricht. J\u00fc unjoon \u00e5s j\u00fc n\u00fc as, as basiird aw e fertr\u00e5ch foon Nice (feebruaar 2003). J\u00fc Europ\u00e4isch unjoon heet 447 milion \u00f6njboogere (2020), \u00e4n en gebiit foon 4.233.262 km2.\n\nHistoori \n1957 onertiikneden B\u00e4lgien, Fr\u00e5nkrik, Itaalien, Luxemborj, e Nederl\u00f6nje \u00e4n d\u00e5t Bundesrepubliik Tj\u00fcschl\u00f6nj en oufkaamen \u00f6nj Room, wat d\u00e5t Europ\u00e4isch Wirtschapsgemiinschap (EWG) \u00e4n en toolunioon gr\u00fcnl\u00e4id. 1973 D\u00e5nmark, d\u00e5t Feriind Kiningrik \u00e4n Irl\u00f6nj w\u00f6rden lasmoote. 1981 w\u00f6rd Griichenl\u00f6nj lasmoote, dan w\u00f6rden 1986 uk Spaanien \u00e4n Portugal lasmoote. D\u00e5t Tj\u00fcsch Demokraatisch Republiik w\u00f6rd 1990 lasmoot, as et een diilj foon d\u00e5t widerferiind Tj\u00fcschl\u00f6nj w\u00f6rd. D\u00e5t EWG w\u00f6rd d\u00e5t Europ\u00e4isch Unjoon eefter en oufkaamen \u00f6nj Maastricht \u00f6nj't iir 1992. Da n\u00e4iste l\u00f6nje, wat lasmoote w\u00f6rden, wjarn \u00c5\u00e5stenrik, Finl\u00f6nj \u00e4n Sw\u00e4rik (1995). D\u00e5t grutst \u00fctwidering wus \u00f6nj't iir 2004, as tiin stoote (Estl\u00f6nj, Letl\u00f6nj, Litauen, Malta, Poolen, Tschechien, Slowenien, e Slowak\u00e4i, Ungarn \u00e4n Zypern) lasmoote w\u00f6rden. 2007 w\u00f6rden Bulgarien \u00e4n Rum\u00e4nien lasmoote. Di naist lasmoot wus Kroatien, wat 2013 d\u00e5t EU baitr\u00e4tj.\n\nSunt 1957 treese tou l\u00f6nje foon d\u00e5t EWG/EU \u00fct: Gr\u00e4inl\u00f6nj (1985, eefter en f\u00f6ljksoufsteeming \u00f6nj't iir 1982) \u00e4n d\u00e5t Feriind Kiningrik (2020, eefter en f\u00f6ljksoufsteeming \u00f6nj't iir 2016).\n\nLasmoote \nDiling (2020) jeeft et 27 lasmoote:\n  \u00c5\u00e5stenrik (sunt 1995)\n  B\u00e4lgien (sunt e began)\n  Bulgarien (sunt 2007)\n  D\u00e5nmark (sunt 1973)\n  Estl\u00f6nj (sunt 2004)\n  Finl\u00f6nj (sunt 1995)\n  Fr\u00e5nkrik (sunt e began)\n  Griichenl\u00f6nj (sunt 1981)\n  Irl\u00f6nj (sunt 1973)\n  Italien (sunt e began)\n  Kroaatien (sunt 2013)\n  Letl\u00f6nj (sunt 2004)\n  Litauen (sunt 2004)\n  Luxemborj (sunt e began)\n  Malta (sunt 2004)\n  da Nederl\u00f6nje (sunt e began)\n  Poolen (sunt 2004)\n  Portugal (sunt 1986)\n  Rum\u00e4nien (sunt 2007)\n  Slowenien (sunt 2004)\n  j\u00fc Slowak\u00e4i (sunt 2004)\n  Spanien (sunt 1986)\n  Sweeden (sunt 1995)\n  Tj\u00fcschl\u00f6nj (sunt e began)\n  Tschechien (sunt 2004)\n  Ungarn (sunt 2004)\n  Zypern (sunt 2004)\n\nIir lasmoote wjarn d\u00e5t Feriind Kiningrik (1973-2020) \u00e4n Gr\u00e4inl\u00f6nj (1973-1985). Ma Albanien (sunt 2020), Montenegro (sunt 2012), Nordmazedonien (sunt 2020) \u00e4n Serbien (sunt 2014) luupe ferhoonlingen, lasmoote tu w\u00e5rden. Ferhoonlingen ma't T\u00fcrk\u00e4i w\u00e5rde sunt 2018 unerbr\u00e4\u00e4gen.\n\nEurop\u00e4isch Komisjoon \n\nJ\u00fc Europ\u00e4isch Komisjoon as j\u00fc eksekutiiw foon d\u00e5t Europ\u00e4isch Unjoon. J\u00fc sloit ruchtsforschrafte for, seet \u00e4ntschiisinge am, h\u00e5lt da EU-oufkaamene in \u00e4n forw\u00e5ltet et d\u00e4isgesch\u00e4ft foon d\u00e5t EU. E pr\u00e4sid\u00e4ntin foon e komisjoon sunt 2019 as Ursula von der Leyen.\n\nSii uk \n Euroopa\n\nLinke \n Europ\u00e4isch Unjoon\n\nPolitiik\nEuroopa"